Ixpantepec Nieves

**Ixpantepec Nieves** is a toun an municipality in Oaxaca in sooth-wastren Mexico. The municipality kivers an aurie o 93.14&nbsp;km². 
It is pairt o the Silacayoapam Destrict in the Mixteca Region.

As o 2005, the municipality haed a tot population o 1371.

## Name

The name Ixpantepec Nieves comes frae twa native wirds, Ixpan whilk means 'fore', or 'surface', an Tepetl whilk means hill. Thae twa wirds thegither means "The surface hill" or "The hill tae the fore".

## History

Ixpantepec Nieves wis foondit in 1800 in the time whan independentist groups frae atouer the kintra wis plannin on strickin agin the Spainyie keeng that ruled New Spain on that time. At first, it wis foondit bi nae mair nor ten faimilies that sattled on the Yucuyia hill. Yacuyia means 'volcano hill' an it is a native wird as weel as the municipality name. The day Ixpantepec Nieves is a lonely toun acause maist o its population haes migratit tae ither kintras leukin for a better wey o life, this is due tae the heich wanemployment rates an the scarce opportunities tae get oot o puirtith.

## Economic activities

This toun bases its economy on fower basic economic activities whilk is: Agricultur, cattle raisin, loggin an commerce. Awtho thare is fower major economic activities, agricultur is the maist important ane, wi 80 percent o the toun's population wirkin on it, some fur sel consumption and some fur sellin. Anerlie 10 percent o the toun's population raise nowt; this percentage is dividit atween cous, pork an sheep. The ither ten percent o the population mainly relies on commerce tae earn money fur tae uphaud thair faimilies; they sell hats an ither products made oot o palm tree leafs. Anerlie a minimum percentage o the population wirks on loggin, but that activity haes been disappearin syne the surroondin aurie o the toun wis declaret protectit zone in 2001.
Bi the wey o the Naitional Institute o Geografie an Statistics (INEGI), for its initials in Spainyie, in 2000 the economically active population o Ixpantepec Nieves wis aroond 258 persons. Frae thae fowk, aroond 116 o thaim wirk on the primar economic sector includin activities like agricultur, cattle raisin, huntin an fishin. Ither 57 fowk wirk on the seicontar economic sector which includes minin, manufacturin, construction an ilein. The rest o the economically active population wurks on the tertiar economic sector whilk consists o tourism, commerce an services.

## Communication an social infrastructur

Communication an social infrastructur refers tae aw the public wirks that the municipality coonts on like hospitals, schuils an roads. Anent education, Ixpantepec Nieves haes a primar an a seicontar schuil, baith locatit naur the dountoun of the municipality. It coonts wi a social assistance clinic frae the I.M.S.S. an aw, or Mexican Institute o Social Security for its initials in Spainyie. Ixpantepec Nieves haes a public mercat whaur fowk buy fuid an supplies for the hoose an aw, thare is twa grocery stores an a "tianguis" whilk is seimilar tae the mercat but the differ is that fowk sells thair products on the street, thae products is mainly fresh fuid like fruits, vegetables an whiles chicken an meat. This municipality haes twa public basketbaa courts whilk is appen ilka day at ilka time. Bi the wey o the eftercomes o the 2005 population an hoosin coont, Ixpantepec Nieves haes 350 hooses whaur 342 o thaim are awned bi pairticulars. Bi the wey o the municipality govrenment, it coonts wi public lichtin, drinkable watter, unnergrund drainage, garbage recollection an cleanin o public auries. The maist important communication media is twa mail agencies, a landwart phone cabin, a radio signal an several telly antennas. Feenally, the municipality haes an wanpetht road that connects it wi Juxtlahuaca besooth an Silacayoapan beeast.

## References